હું આજે મારો પોતાનો જ દાખલો શેર કરવા માટે નાનમ નહિં અનુભવું. કોઈના મોજશોખના નિશાન હું અને મારા પતિ બન્યાં હતાં. એણે લીધેલી બેન્ક લૉન ભરપાઈ ન કરી ને સંજોગોએ અમને ભરડામાં લઈ અમારું સમૃદ્ધ જીવન રહેંસી નાખ્યું હતું. મસમોટા બંગલોમાં આળોટતાં અમે નાદાર થઈ રોડ પર આવી ગયાં હતાં. પરંતુ કાળજીપૂર્વક સમય અને સંજોગો પસાર કરી નવેસરથી જિંદગી શરૂ કરી નવા સફળતાના શિખરો સર કર્યા. સફળતાનું નવું અવતરણ થયું.. આવી અણધારી આવી પડેલી તકલીફોમાંથી નીકળવું સહેલું પણ નહોતું.. આપણી અંદર છુપાયેલી શક્તિ બહાર કાઢી જીવનમાં અમલ કરવાનો પ્રયાસ કરીને, નવી સિધ્ધિ હાંસલ કરવાં પ્રેરક બળ મેળવી કામે લગાવવું જોઈએ…